# Haworthiopsis coarctata

Haworthiopsis coarctata, coneguda abans com Haworthia coarctata, és una espècie suculenta que pertany a la família de les asfodelòidies (Asphodelaceae).

## Descripció

Haworthiopsis coarctata és una espècie d'hàbit bastant columnar, forma una atapeïda roseta de fulles suculentes al voltant d'una tija que, en els exemplars madurs, pot arribar als 20 cm d'alçada. Emet noves plantes voltant de la base, arribant a formar denses masses. Les fulles, alguna mica còncaves i d'àpex punxegut, estan cobertes de petites protuberàncies (tubèrcles) o bandes blanques d'aspecte nacrat. Normalment són de color verd fosc, però les exposades a ple sol poden adquirir tints porpra vermellosos.
La inflorescència és una tija simple, de vegades compost, d'uns 30 cm de llarg. Les petites flors, de color blanc verdós, sorgeixen a la punta, són de forma tubular i amb els tèpals inferiors revoluts.
Es confon freqüentment amb Haworthiopsis reinwardtii, que es troba just a l'est de la seva àrea de distribució natural. No obstant això, H. coarctata té tubercles més petits, més llisos i més arrodonides a les fulles; (els de H. reinwardtii de vegades són més grans, més plans i més blancs) i H. coarctata també sol tenir fulles molt més amples i grosses.

## Distribució i hàbitat

Aquesta espècie es troba predominaantment a la zona sud de Grahamstown, des de prop del riu Fish a l'est fins a prop de Port Elizabeth a l'oest; de la província sud-africana del Cap Oriental. També s'han fet algunes agrupacions al nord de Grahamstown; i s'ha naturalitzat a Mèxic.
En el seu hàbitat natural creix en grans grups, en sòls pedregosos entre roques, a vessants i sovint en situacions exposades.

## Taxonomia

La primera descripció d'Adrian Hardy Haworth com a Haworthia coarctata es va publicar el 1824. El 1812 va situar l'espècie al gènere Haworthia. I el 2013 va situar l'espècie al nou gènere Haworthiopsis per Gordon Rowley

### Etimologia

Haworthiopsis: La terminació -opsis deriva del grec ὀψις (opsis), que significa 'aparença', 'semblant' per la qual cosa, Haworthiopsis significa "com a Haworthia", i que honora al botànic britànic Adrian Hardy Haworth (1767-1833).
coarctata: epítet llatí que significa "atapeït".

### Varietats acceptades

* Haworthiopsis coarctata var. coarctata.Varietat tipus es troba a la major part de l'àrea de distribució de l'espècie.
* Haworthiopsis coarctata var. adelaidensis (Poelln.) G.D.Rowley, Alsterworthia Int., Special Issue 10: 4 (2013).
* Haworthiopsis coarctata var. tenuis (G.G.Sm.) G.D.Rowley, Alsterworthia Int., Special Issue 10: 4 (2013).

### Sinonímia

* Haworthia coarctata Haw., Philos. Mag. J. 66: 301 (1824). (Basiònim/Sinònim substituït)
* Aloe coarctata (Haw.) Schult. & Schult.f. in J.J.Roemer & J.A.Schultes, Syst. Veg., ed. 15 bis 7: 647 (1829).
* Catevala coarctata (Haw.) Kuntze, Revis. Gen. Pl. 2: 707 (1891).
* Haworthia reinwardtii var. coarctata (Haw.) Halda, Acta Mus. Richnov., Sect. Nat. 4(2): 40 (1997).
* Haworthia reinwardtii subsp. coarctata (Haw.) Halda, Acta Mus. Richnov., Sect. Nat. 4(2): 40 (1997).
* Haworthiopsis reinwardtii var. coarctata (Haw.) Breuer, Alsterworthia Int. 16(2): 7 (2016).

## Referències

* ↑ «Haworthiopsis coarctata (Haw.) G.D.Rowley (= Haworthia coarctata Haw.)» (en anglès). [Consulta: 17 setembre 2020].
* ↑ Gildenhuys, Sean D.; Klopper, Ronell R. «A synoptic review and new infrageneric classification for the genus Haworthiopsis (Xanthorrhoeaceae: Asphodeloideae)» (en anglès). https://opuntiads.com/, pàg. 7-8 [Consulta: 10 febrer 2022].
* 1 2 «Haworthiopsis coarctata». World of Succulents. [Consulta: 30 gener 2021].
* ↑ «Haworthiopsis coarctata». South African National Biodiversity Institute (SANBI). [Consulta: 10 febrer 2022].
* ↑ Haworth, [Adrian Hardy. A new Arrangement of the Genus Aloe, with a chronological Sketch of the progressive Knowledge of that Genus, and of other succulent Genera (en anglès). 7. 1a. Londres: Transactions of the Linnean Society of London, novembre 1804. DOI 10.1111/j.1096-3642.1804.tb00276.x [Consulta: 31 octubre 2020].
* ↑ Haworth, Adrian Hardy. Synopsis plantarum succulentarum cum descriptionibus synonymis locis, observationibus anglicanis culturaque (en anglès), 1812. DOI 10.5962/bhl.title.9462 [Consulta: 31 octubre 2020].
* ↑ «Haworthiopsis coarctata». Arxivat de l'original el 2017-10-17. [Consulta: 17 setembre 2020].
* ↑ «-opsis». [Consulta: 16 setembre 2020].
* ↑ «Dictionary of Botanical Epithets» (en anglès), 2019. [Consulta: 12 desembre 2020].
* ↑ «Varietats acceptades en negrata de [Haworthiopsis coarctata». Reial Jardí Botànic de Kew. Arxivat de l'original el 2017-09-14. [Consulta: 22 setembre 2021].
* ↑ «Haworthiopsis coarctata Synonyms». [Consulta: 22 setembre 2021].